19/09/2018 | Administración LocalMunicipal
As Pontes de García Rodríguez
Xestión Tributaria
Edicto e anuncio de cobranza da taxa por entrada de vehículos e vaos permanentes e da taxa por licenzas de autotaxi do exercicio de 2018

O señor concelleiro delegado, don Antonio Alonso Román, dictou a seguinte resolución: Os padróns da Taxa pola entrada de vehículos e vaos permanentes e da Taxa por licenzas de autotaxi do período impositivo de 2018. Informe-proposta emitido polo Servizo de Xestión Tributaria con data 13 de setembro de 2018. Os artigos 20 a 27 do Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais, regulan o réxime xurídico das taxas. O artigo 57 refírese ás taxas como ingreso das facendas locais. As Ordenanzas fiscais, número 14 e 19, do Concello das Pontes, que regulan a taxa pola expedición de licenzas de autotaxi e demais vehículos de alugueiro e a taxa pola entrada de vehículos a través de beirarrúas e as reservas de vía pública para aparcamento, carga e descarga de mercadorías de calquera clase. O réxime das notificacións tributarias é o previsto nos artigos 109 e seguintes da Lei 58/2003, do 17 de decembro, xeral tributaria. O órgano competente para resolver este expediente, conforme co artigo 21.1 f) da Lei 7/1985, de 2 de abril, reguladora das bases do réxime local, é o alcalde do concello. O alcalde delegou esta competencia no concelleiro da Área de Facenda, Urbanismo e Coordinación do Goberno, Antonio Alonso Román, mediante decreto da alcaldía número 1251 de data 03-07-2015. Por iso, RESOLVO PRIMEIRO.- Aprobar os padróns da taxa pola entrada de vehículos e vaos permanentes e da taxa por licenzas de autotaxi correspondente ao período impositivo de 2018 e as liquidacións resultantes do mesmo, cos seguintes datos: SEGUNDO.- Expoñer ao público todos os datos incorporados aos padróns que se aproban mediante edicto que debe ser publicado no boletín oficial da provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra as liquidacións incorporadas aos Padróns todos os interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso - Administrativo nº 1 de Ferrol, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/98, de 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO.- O prazo de cobro en período voluntario abranguerá dende o día 27 de setembro de 2017 ata o día 27 de novembro de 2018. O pago farase efectivo nas oficinas de recadación, sitas na planta baixa do Concello, ou en calquera das oficinas da entidade financeira: ABANCA. Tamén existe a posibilidade de domiciliar o pago das liquidacións nas entidades financeiras da localidade. Transcorrido este prazo iniciarase o período executivo e a débeda resultante esixirase polo procedemento de prema. débeda resultante esixirase polo procedemento de prema. As Pontes de García Rodríguez, 13 setembro de 2018 O CONCELLEIRO DELEGADO Antonio Alonso Román